text: Banko-spillere blanket af
  04 december 2013 kl. 06.14
  Bankospillere i Fredericia og Børkop har formentlig mistet flere tusinde kroner, som de indbetalte til en jule-spareforening.
  Beløbet er i følge Fredericia Dagblads oplysninger på mellem 2000 og 13.000 kroner pr. bankospiller og via spareforeningen hensat til eksempelvis julegaver, når foreningens to repræsentanter kom rundt til bankospil i et forsamlingshus og et aktivitetscenter i Fredericia i årets løb.
  Men tilsyneladende er de mange penge nu væk. De to personer er meldt til politiet. Sagen kompliceres imidlertid af, at den ene afgik ved døden kort inden politianmeldelsen, skriver avisen.
  